open-index/open-wikipedia-markdown huggingface dataset:
Jóhann Jóhannsson

**Jóhann Gunnar Jóhannsson** (født 19. september 1969 i Reykjavík på Island, død 9. februar 2018 i Berlin i Tyskland) var en islandsk komponist. Han komponerte musikk for et vidt spekter av bruksområder, for teater, dans, TV og film. Hans verk karakteriseres ofte som en kombinasjon av tradisjonell orkestrering med moderne elektroniske elementer.

## Liv og virke
### Bakgrunn
Jóhann Jóhannsson lærte som barn å spille piano og basun. Allerede i skolealder begynte han å spille i forskjellige band.

### Musiker og komponist
Han kom fra popmusikkens verden, og beskjeftiget seg tidlig med komponert musikk og hadde stor sans for improvisert musikk. I 1990-årene kom han til det islandske teatermiljøet, og komponerte musikk for dets teaterstykker.

Med den av Róbert I. Douglas inscenerte sportskomedie *Íslenski draumurinn* («Den islandske drøm») debuterte Jóhann i 2000 som filmkomponist.

Han utgav soloalbumer fra 2002 og fremover - det første, albumet *Englabörn,* baserer seg på hans tidligere teaterkomposisjoner. For Jóhanns andre album, *Virðulegu Forsetar*, en times lang komposisjon, benyttet han et orkester med 11 messingblåsere, glockenspiel, piano og orgel, med tillegg av bjeller og elektroniske effekter, noe som gav et lydbilde som kombinerte klassisk, ambient og eksperimentell musikk. *[[Fordlandia (album)|Fordlândia]]*, Jóhanns sjette fullengdes studioalbum, kom i november 2008 via 4AD, og var tematisk inspirert av Henry Fords mislykkede gummiplantasje Fordlândia.

I 2016 inngikk Jóhann avtale med Deutsche Grammophon og utgav med dem sitt siste soloalbum *[[Orphée (album)|Orphée]]*. Blant hans filmmusikk er det komposisjoner brukt i Denis Villeneuves ''Prisoners'', ''Sicario'' og ''Arrival'', og James Marshs ''The Theory of Everything''. Hans siste verker var for filmene *[[Mandy (2018 film)|Mandy]]*, *[[The Mercy]]* og *[[Mary Magdalene (2018 film)|Mary Magdalene]]*.

Han var musikk- og lyskonsulent for *[[Mother!]]*, regissert av Darren Aronofsky.

Jóhann ble nominert for en Academy Award (Oscar) for beste filmmusikk for både *The Theory of Everything* og for *Sicario*, og vant en Golden Globe for beste filmmusikk for *The Theory of Everything*.

## Referanser


## Eksterne lenker
* 
* 
* 
*
Tmesorrhina alpestris

***Tmesorrhina alpestris*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (20-25 millimeter), avlang, blankt grønn gullbasse. Noen eksemplarer har store, purpurfargede eller blåfiolette felter på pronotum og dekkvinger. Oversiden er nokså fint punktert med mørke punkter, på dekkvingene danner punktene delvis rader. Pannen er avrundet firkantet, lite innbuktet foran.

## Levevis
Arten lever i regnskog.

## Utbredelse
Arten er utbredt i Kamerun.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *[[Tmesorrhina]]* Westwood, 1842
******** ***Tmesorrhina alpestris*** Kolbe, 1892
********* ***Tmesorrhina alpestris alpestris*** Kolbe, 1892
********* ***Tmesorrhina alpestris bafutensis*** Darge, 1988

## Kilder
* Liste over artene

## Eksterne lenker
* Bilde av ''Tmesorrhina alpestris bafutensis''
*
Manca Slabanja

**Manca Slabanja** (født 8. august 1995) er en slovensk langrennsløper. Hun representerte Slovenia under Vinter-OL 2018, der hun kom på 59.-plass på 15 km skiatlon.
 
## Idrettskarriere
### Sesongen 2012/13
Slabanja deltok i European Youth Winter Olympic Festival 2013, som ble arrangert i Romania. Der kom hun på 32.-plass på 7,5 km fristil, 28.-plass på 5 km klassisk og 35.-plass på sprinten. Hun deltok ikke på stafetten.

### Sesongen 2013/14
I Junior-VM på ski 2014 kom Slovenia på sjuendeplass på stafetten, med Slabanja på laget. Individuelt kom hun på 28.-plass på 10 km skiatlon, 39.-plass på 5 km klassisk og 44.-plass på sprinten. Hun deltok også to løp i kontinentalcupen Alpen Cup i februar. 

### Sesongen 2014/15
Hun deltok i Junior-VM på ski 2015 i Almaty, der hun kom på 27.-plass på 5 km fristil og 29.-plass på 10 km skiatlon. I tillegg deltok hun på Slovenias stafettlag som kom på femteplass på 4 x 3,3 km stafett. 

### Sesongen 2015/16
I Alpen Cup 2015/16 ble henne beste enkeltresultat en sjetteplass på 10 km fristil, og sammenlagt kom hun på 18.-plass med 240 poeng. Julia Belger vant Alpen Cup denne sesongen.  

Hun deltok i U23-VM på ski 2016 i Râșnov i Romania. Der ble hennes beste plassering 30.-plass på 10 km klassisk. På 10 km fristil kom hun på 34.-plass.  

### Sesongen 2016/17
Igjen deltok Slabanja i Alpen Cup, og i sesongen 2016/17 kom hun på 18.-plass sammenlagt, med 211 poeng, etter blant annet en åttendeplass i enkeltrenn. 

### Sesongen 2017/18
Slabanja debuterte i Verdenscupen i langrenn 10. desember 2017, med en 36.-plass på 10 km fristil i Davos. Hun deltok i det østerrikske mesterskapet i langrenn i 2018, og kom der på førsteplass på 10 km fristil. 

Hun representerte Slovenia under Vinter-OL 2018, og kom der på 59.-plass på 15 km skiatlon. 

## Referanser


## Eksterne lenker
* 
*  Profil hos Vinter-OL 2018
Winston Churchill (1940–2010)

**Winston Spencer-Churchill** (født 10. oktober 1940 på Chequers i Buckinghamshire, død 2. mars 2010 i Belgravia i London), normalt kjent som **Winston Churchill**, var en britisk politiker for Det konservative parti og sønnesønn til Winston Churchill. Han ble vanligvis kalt Winston Churchill, MP, for å skille ham fra farfaren. Hans far Randolph Churchill var også parlamentsmedlem.

## Tidlige liv

Churchill ble født på Chequers rett etter at hans farfar ble statsminister, ett år etter at den andre verdenskrig brøt ut. Han fikk sin utdannelse ved Eton College og ved Christ Church, Oxford. Hans farfar døde i 1965, og hans far døde tre år senere.

## Referanser




## Eksterne lenker
* 
* 
*
Mirjana Marković

**Mirjana «Mira» Marković** også kjent som fru Milošević (1942–2019) var en serbisk sosiolog, politiker og enken etter den serbiske politikeren Slobodan Milošević.

## Liv og virke
### Bakgrunn
Mirjana «Mira» Marković, også kjent som fru Milošević, (serbisk-kyrilisk: Мирјана «Мира» Марковић) ble født 10. juli 1942 i Pozarevac i Serbia. Mirjana Markovićs mor, Vera Miletic, var medlem av Josip Broz Titos partisaner under andre verdenskrig. Moren antas å ha blitt henrettet mistenkt for å ha gitt opplysninger til den tyske okkupasjonsmakten etter å ha blitt torturert av gestapo. En annen versjon av historien er at Miletic ble lurt av lokale fascister. Omstendighetene omkring morens død er uklare og dokumenter om saken forsvant da Milošević kom til makten.

Milomir Marković, hennes far, ville ikke vedkjenne seg datteren før hun var 15 år.

Marković ble oppfostret av en tante som var Titos elskerinne og lille Mirjana ble så vel tatt hånd om at hun ble antatt å være Titos egen datter.

Markovic og Milošević møttes som tenåringer i Požarevac under et arrangement av de militante ungkommunistene, og de to var et par siden. Marković var en svært ambisiøs og dyktig student, mens Milošević var treg. Hun var professor i marxistisk sosiologi ved universitetet i Beograd. Markovic og Milošević giftet seg i 1965.

Hun døde 14. april 2019 i Moskva i Russland.

### Politisk virke
Marković var en så nær politiske støttespiller og rådgiver for ektemannen at de i praksis styrte landet sammen. Marković ble også kalt «den røde heksa» på grunn av sin nykommunistiske retorikk eller «Lady Macbeth i Beograd». Hun ga offentlig inntrykk av å være forsiktig og beskjeden, men var fryktet for å være hensynsløs i politikken. Hun var medlem av parlamentet i Den føderale republikken Jugoslavia også etter at Milošević var avsatt. Da Miloševićs parti tapte valget i 1996 overtalte hun mannen til ignorere resultatet. Det samme skjedde i 2000 da han tapte valget etter NATOs militære intervesjon som presset serbiske styrker ut av Kosovo.  

Hun og datteren ble jaget ut av hjembyen Požarevac av aktivister i april 2001. Marković var leder av det lille av nykommunistiske jugoslaviske venstrepartiet.

### Senere år
Hun og sønnen Marko bodde senere i hver sin villa i Barvikha ved Moskva. Den lille byen Barvikha huser flere avsatte statsledere i eksil. Marković flyttet i eksil i 2003. Hun flyktet til Russland etter korrupsjonstiltale i hjemlandet. EU låste hennes eiendeler som var antatt delvis å ha blitt tilegnet på ulovlig vis, EU opphevet restriksjonene i 2014 da ikke lenger fryktet at hun var en trussel mot demokratiet i regionen. Arrestordren ble suspendert slik at hun kunne reise inn i Serbia i forbindelse med mannens begravelse i Beograd. Marković lot være å reise til begravelsen og serbiske myndigheter utstedte arrestordren på nytt.
## Fotnoter


## Referanser


## Eksterne lenker
*
Anita Sarkeesian

**Anita Sarkeesian** (født 1983 i Toronto) er en canadisk-amerikansk feminist, mediekritiker og blogger. Hennes foreldre er armenere fra Irak som immigrerte til Canada på 1970-tallet. 

## Referanser


## Eksterne lenker
* 
* 
* 
*
Askim Volleyballklubb

**Askim Volleyballklubb** er en norsk volleyballklubb fra Askim.

## Lag
Klubbens herrelaget spiller til daglig i eliteserien i volleyball for menn. Klubben har også juniorlag.

## Meritter
* Herrelaget vant 1. divisjon sesongen 2017/18.

## Eksterne lenker
*
Molde Volleyballklubb

**Molde Volleyballklubb** (stiftet 6. mars 1973) er en norsk volleyballklubb fra Molde. På begynnelsen av 2000-tallet var klubben inaktiv, men den ble vekket til live igjen ved at KFUM Molde bestemte seg for å fortsette aktiviteten i Molde VBK. Høsten 2020 ble klubben slått sammen med Sportsklubben Rival.

## Lag
Klubben hadde sesongen 2017/18 ett herrelag i 1. divisjon og ett damelag i 2. divisjon. Sesongen 2018/19 var det kun ett herrelag i 2. divisjon. Klubben har også flere juniorlag som har kvalifisert seg til NM. Flere unge spillere har de siste årene hevdet seg i NM i sandvolleyball.

## Meritter
* Sesongen 2018/19: Damelaget vant 2. divisjon kvinner Møre og Romsdal.
* Sesongen 2017/18: Damelaget kom på andreplass i 2. divisjon kvinner Møre og Romsdal.
* Sesongen 2016/17: Herrelaget vant 2. divisjon menn Møre og Romsdal

## Eksterne lenker
*
Bledsjøen

**Bledsjøen** (slovensk: *Blejsko jezero*) er en innsjø i De juliske Alper i regionen Gorenskaja nordvest i Slovenia. Ved innsjøen ligger småbyen Bled, som sammen med sjøen, Bledborgen og Mariakirken på øya i innsjøen er en kjent turistdestinasjon.

Innsjøen er av blandet glasial og tektonisk opprinnelse. Den er på det meste 2&nbsp;120 meter lang og 1&nbsp;380 meter bred, og har en maksimum dybde på 31 meter. I innsjøen ligger en liten øy (*Blejski otok*) med Mariakirken (*Cerkev Marijinega vnebovzetja*). Dette er Slovenias eneste naturlige øy. Bledborgen (*Blejski grad*) ligger ved den nordlige bredden, og Bled ved den østlige. Vannet i innsjøen forsynes, foruten av lokal nedbør, bare av et par korte tilløpsbekker og varme kilder som ligger under sjøen i den nordøstlige enden. De varme kildene gjør innsjøens vann rent og klart. Den holder dessuten en behagelig temperatur på 23° C om sommeren.

Verdensmesterskapet i roing i 1966, 1979, 1989 og 2011 ble holdt på Bledsjøen.

## Referanser


## Eksterne lenker
*
Tyler Nicholson

**Tyler Nicholson** (født 3. august 1995 i North Bay i Ontario) er en canadisk snøbrettkjører, som representerte Canada under Vinter-OL 2018 i Pyeongchang, der han kom til finalen i slopestyle og ble nummer 7.

## Referanser


## Eksterne lenker
*
Tmesorrhina pectoralis

***Tmesorrhina pectoralis*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 25 millimeter), avlang, blankt grønn gullbasse. Arten er noe bredere og kraftigere enn de andre *Tmesorrhina*-artene. Oversiden er nokså kraftig punktert. Beina er rødlige.

## Levevis
Arten lever i regnskog.

## Utbredelse
Arten er utbredt i Kenya.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *[[Tmesorrhina]]* Westwood, 1842
******** ***Tmesorrhina pectoralis*** Moser, 1905

## Kilder
* Liste over artene

## Eksterne lenker
* Bilde av arten
*
Bioregion

En **bioregion** er et økologisk og geografisk definert område som er mindre enn en økosone, men større enn en økoregion eller et økosystem, slik begrepet klassifiseres av World Wide Fund for Nature (WWF). Noen bruker også begrepet i uklassifiserte sammenhenger, på en lignende måte som begrepene «biogeografisk område» eller «biogeografisk enhet».

En bioregion kan konseptuelt sammenstilles med en økoprovins.

## Referanser




## Eksterne lenker
*
Carlos Garcia Knight

**Carlos Garcia Knight** (født 6. mai 1997 i Christchurch) er en newzealandsk snøbrettkjører, som representerte New Zealand under Vinter-OL 2018 i Pyeongchang, der han kom til finalen i slopestyle og ble nummer 5.

## Referanser


## Eksterne lenker
*
Laurie Blouin

**Laurie Blouin** (født 7. april 1996 i Stoneham-et-Tewkesbury i Québec) er en canadisk snøbrettkjører, som representerte Canada under Vinter-OL 2018 i Pyeongchang hvor hun tok sølvmedalje i slopestyle. Året før ble hun verdensmester i slopestyle under VM i freestyle og snøbrett 2017 i Sierra Nevada.

## Referanser


## Eksterne lenker
*
Søndre Hedemarken

**Søndre Hedemarken** var en valgkrets i Hedemarkens amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Søndre Hedemarken valgte således én representant og én personlig vararepresentant.

Valgkretsen Søndre Hedemarken bestod av herredene Vang, Løiten/Løten, Romedal og Stange med rundt 24&nbsp;000 innbyggere og 12&nbsp;000 stemmeberettigede etter innføringen av kvinnelig stemmerett.

## Valgresultat

(1)Wefring stilte som uavhengig kandidat i første valgomgang, og ble satt opp som felles motkandidat mot Socialistene i andre valgomgang.

## Stortingsrepresentanter

## Referanser
Zoi Sadowski-Synnott

**Zoi Sadowski-Synnott** (født 6. mars 2001 i Australia) er en newzealandsk snøbrettkjører, som ble olympisk mester i slopestyle i Vinter-OL 2022 i Beijing.

Hun tok sølvmedalje i slopestyle under VM i freestyle og snøbrett 2017 i Sierra Nevada. Hun ble tatt ut til å representere New Zealand under Vinter-OL 2018 i Pyeongchang, hvor hun tok bronse i Big air.

Under Vinter-OL 2022 i Beijing, tok hun sølv i big air og gull i slopestyle.

Under Vinter-OL 2026 i Italia, tok hun to sølv.  

## Referanser


## Eksterne lenker
*
Miyabi Onitsuka

**Miyabi Onitsuka** (født 12. oktober 1998) er en japansk snøbrettkjører, som ble verdensmester i slopestyle under VM i freestyle og snøbrett 2015 i Kreischberg. To år senere tok hun bronsemedalje i samme øvelse under VM i freestyle og snøbrett 2017 i Sierra Nevada og ble tatt ut til å representere Japan under Vinter-OL 2018 i Pyeongchang.

## Referanser


## Eksterne lenker
*
Klaudia Medlová

**Klaudia Medlová** (født 26. oktober 1993) er en slovakisk snøbrettkjører, som tok bronsemedalje i slopestyle under VM i freestyle og snøbrett 2015 i Kreischberg. Tre år senere ble hun tatt ut til å representere Slovakia under Vinter-OL 2018 i Pyeongchang.

## Referanser


## Eksterne lenker
*
Nordre Hedemarken

**Nordre Hedemarken** var en valgkrets i Hedemarkens amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Nordre Hedemarken valgte således én representant og én personlig vararepresentant.

Valgkretsen Nordre Hedemarken bestod av herredene Ringsaker, Furnes, og Nes med rundt 18&nbsp;000 innbyggere og 8&nbsp;000 stemmeberettigede etter innføringen av kvinnelig stemmerett.

## Valgresultat

(1)Arbeiderdemokratene støttet også Konow i 1906, men stilte egen varakandidat.

(2)Kandidaten for Høyre og Frisinnede Venstre avgikk ved døden mellom første og andre valgomgang.

## Stortingsrepresentanter

## Referanser
Martin Ulvestad

**Ole Johannes Martinus (Martin) Ulvestad** (født 24. desember 1865 på Ulvestad i Volda, død 19. januar 1942 i Seattle) var en boktrykker, amatørhistoriker og forfatter som utvandret fra Norge til USA i 1888  eller 1880.

Ulvestad gikk i boktrykkerlære i Volda før han reiste til USA og fortsatte i samme faget. Han ga ut flere bøker for om utvandrere. Blant annet *Engelsk-Dansk-Norsk Ordbog.* Hans største verk var *Nordmændene i Amerika* (1907-1913) der han hadde samlet omfattende informasjon om norsk utvandring til USA og var dels patriotisk motivert. Ulvestad utarbeidet i 1901 et kart, «Norge i Amerika», som viste fordelingen av nordmenn i USA. I oversikten fra 1901 listet han over  norske innvandrere med navn, yrke og adresse, og kom til at 64 % av innvandrerne arbeidet i landbruket. Hans verk er viktige kilder til kunnskap om utvandring og nordmenns liv i Amerika. Verket inneholder en stor mengde faktaopplysninger, men dokumentasjon av opplysningene mangler. Einar Haugen trekker i tvil påliteligheten i Ulvestads verk. Ulvestad var blant de første som skrev om de norske utvandrerne i USA.

Han ble i 1923 utnevnt til ridder av St. Olavsorden for sitt virke.

## Referanser

## Eksterne lenker
* Martin Ulvestad  på Lokalhistoriewiki
* Nordmændene I Amerika hos Digitalarkivet/UiB
*
Chris Corning

**Chris Corning** (født 7. september 1999 i Silverthorne i Colorado) er en amerikansk snøbrettkjører, som tok sølv i «big air» og bronse i «slopestyle» under VM i freestyle og snøbrett 2017 i Sierra Nevada. Han deltok i Vinter-X Games Aspen 2018 og ble senere tatt ut til å representere USA under Vinter-OL 2018 i Pyeongchang.

## Referanser


## Eksterne lenker
* 
*  Chris Cornings profil hos TeamUSA.org
Kyle Mack

**Kyle Allan Mack** (født 6. juli 1997 i Royal Oak, Michigan) er en amerikansk snøbrettkjører, som tok bronse i Big Air og slopestyle under VM i freestyle og snøbrett 2015 i Kreischberg. Han har deltatt i flere X Games og ble tatt ut til å representere USA under Vinter-OL 2018 i Pyeongchang, hvor han tok sølv i big air.

## Referanser


## Eksterne lenker
* 
*  Chris Cornings profil hos TeamUSA.org
Cameron Smith (curling)

**Cameron «Cammy» Smith** (født 11. desember 1993) er en skotsk curlingspiller. Han spiller for tiden første sten på laget til sin storebror Kyle Smith.

Smith er sønn av David Smith som vant gull i curling-VM i 1991.

## Referanser


## Eksterne lenker
*
Kyle Smith

**Kyle Smith** (født 9. juli 1992) er en skotsk curlingspiller. Han er for tiden skip på laget der også lillebror Cameron Smith spiller.

Smith er sønn av David Smith som vant gull i curling-VM i 1991.

## Referanser


## Eksterne lenker
*
Marco Pütz

**Marco Pütz** (født 1958 i Esch-sur-Alzette) er en luxembourgsk komponist.

## Utvalgte verk
**March, waltz and ragtime* (2007) - for trompet og piano
**Poids lourds* (2010) - for eufonium og piano
**Time for Outrage!* (2018), pliktnummer EM for brassband 2018

## Referanser


## Eksterne lenker
* https://www.marcopuetz.com Hjemmeside
CompuServe

**CompuServe** var den første kommersielle onlinetjenesten i USA. Den dominerte bransjen på 1980-tallet og forble en hovedaktør gjennom midten av 1990-tallet, da den etterhvert ble tilsidesatt gjennom fremgangen til tjenester som America Online (AOL) med månedsabonnement snarere enn gebyr per time. Etter AOLs oppkjøp av CompuServes informasjonstjenestedivisjon, har Compuserve fungert som en onlinetjeneste og internettleverandør (ISP). Den opprinnelige CompuServe Informasjon Service, som senere ble døpt om til CompuServe Classic, ble stengt 1. juli 2009. Den nyere versjonen av den tjenesten, CompuServe 2000, fortsetter stadig å fungere.
Nicolas Huber

**Nicolas Huber** (født 14. januar 1995) er en sveitsisk snøbrettkjører, som tok sølv i slopestyle under VM i freestyle og snøbrett 2017 i Sierra Nevada og ble tatt ut til å representere Sveits under Vinter-OL 2018 i Pyeongchang.

## Referanser


## Eksterne lenker
*
Franco Interlenghi

**Franco Interlenghi** (født 29. oktober 1931 i Roma, død 10. september 2015 samme sted) var en italiensk skuespiller. Interlenghi gjorde sin skuespillerdebut i 1946 i neorealist-dramaet *[[Skopusserne]]* av Vittorio De Sica.

## Filmer i utvalg
* 1946 *[[Skopusserne]]*
* 1950 *[[En søndag i august]]*
* 1951 *[[Paris er alltid Paris]]*
* 1952 *[[Ondskapens by]]*
* 1952 *I Vinti*
* 1952 *[[Don Camillos lille verden]]*
* 1953 *La provincale*
* 1953 *[[Dagdriverne]] (I vitelloni)*
* 1954 *Sjøhelten*
* 1954 *[[Barfotgrevinnen]]*
* 1957 *Fedre og sønner*
* 1958 *[[Elskerinnen (film)|Elskerinnen]]*
* 1959 *Den ville natten*
* 1960 *Viva l'Italia*
* 1967 *Midnatt-raidet*
* 1986 *Mafiaprofessoren*

## Referanser


## Eksterne lenker
*
Thailand under Vinter-OL 2018

**[[Thailand]]** deltok med fire utøvere i Vinter-OL 2018 i Pyeongchang i Sør-Korea i perioden 9. – 25. februar 2018.  

## Deltakere

## Alpine grener

Thailand kvalifiserte én mannlig og én kvinnelig utøver.

## Langrenn

Thailand kvalifiserte to utøvere, én mannlig og en kvinnelig. Mark og Karen Chanloung er halvt italienske og halvt thai, og er søsken. De har vokst opp i Gressoney-La-Trinité i Nord-Italia.
 
;Distanse

;Sprint

## Referanser


## Eksterne lenker
* Pyeongchang2018.com - NOC Entries - Thailand
Tmesorrhina runsorica

***Tmesorrhina runsorica*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 25 millimeter), avlang, blankt grønn gullbasse.

## Levevis
Arten lever i regnskog.

## Utbredelse
Arten er utbredt i Kenya og Burundi.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *[[Tmesorrhina]]* Westwood, 1842
******** ***Tmesorrhina runsorica*** Arrow, 1909

## Kilder
* Liste over artene

## Eksterne lenker
*
Johannes Johannesen Aga

**Johannes Johannesen Aga** (født 25. mars 1814 i Ullensvang, død 23. januar 1898) var en norsk gårdbruker, ordfører og stortingsrepresentant. Han var sønn av Johannes Pedersen Aga og bror av Lars Johannesen Aga.

Aga tok over farsgården i 1839 og drev denne. Fra 1840 var han medlem av kommunestyret i Ullensvang, ordfører 18441871 og 1873–1879. Han var forlikskommissær 1857–1873, og prestens medhjelper i over 40 år. I tillegg var han styreformann i den lokale sparebanken.

Aga representerte Søndre Bergenhus amt på Stortinget fra 1857 til 1873. I 1857 var han medlem av protokollkomiteen og den utvidede justiskomite nr. 1, på det overordentlige Storting i 1858 av finanskomiteen og valgkomiteen. Under tingsamlingene 1859–1860, 1862–1863 og 1865–1866 var han medlem av protokollkomiteen, 1868–1869 og 1871–1873 sekretær i samme. På det overordentlige stortinget i 1864 var han medlem av komiteen om avlønning av hæren. Både i 1868–1869 og 1871–1873 var han medlem av valgkomiteen, i 1869 også av stemmerettskomiteen. Aga var medlem i Stortingets deputasjoner til kroningen av kong Karl IV i Trondheim i 1860, og til 1000-årsjubileet i Haugesund i 1872.

I 1877 ble han tildelt medalje «til belønning for det norske landbruk». 

## Referanser




## Eksterne lenker
*
Ghana under Vinter-OL 2018

**[[Ghana]]** deltok med én utøver i Vinter-OL 2018 i Pyeongchang i Sør-Korea i perioden 9. – 25. februar 2018.

Dette var andre gang Ghana deltok i Vinter-OL. 

## Deltakere

## Skeleton
Dette var første gang Ghana deltok i skeleton, og Akwasi Frimpong er født i Ghana og oppvokst i Nederland.  

## Referanser


## Eksterne lenker
* Pyeongchang 2018 - NOC Entries - Ghana
Sofus Madsen Skulpturmuseum

**Sofus Madsen Skulpturmuseum** er et kunstmuseum viet Sofus Madsen (1864–1929) sine skulptur- og relieff-arbeider. Museet ligger på Kanonhaugen på Landås i Bergen.
Museumsbygget er kunstnerens atilier. I hagen er det en skulpturpark. Muset inneholder omtrent 180 arbeider og ble åpnet i 1977. I hagen er det opprettet en skulpturpark.
Det er også et magasin i tilknytning til museet.

I Bergen er det 28 skulpturer rundt omkring i byen og museet arrangerer byvandring til blant annet disse skulpturene.
Mark Chanloung

**Mark Chanloung** (født 1995) er en italiensk-thailandsk langrennsløper, som siden 2016 har representert Thailand. Han representerte Thailand under Vinter-OL 2018, der han kom på 57.-plass på sprinten. Han var Thailands flaggbærer under åpningsseremonien.

Under Vinter-OL 2022 i Beijing, ble han nummer 52 på sprinten. 

## Bakgrunn
Søskenparet Mark og Karen Chanloung er født i Italia, og begge konkurrerer i langrenn internasjonalt for Thailand. De har statsborgerskap i begge land. Deres far Boonchan er manager, og også moren jobber for teamet deres, som fysioterapeut. Mark begynte med snøbrett da han var ni år, og langrenn da han var ti. Han konkurrerte for Italia fram til 2016. 

## Idrettskarriere
### Sesongen 2014/15
Chanloung deltok i Junior-VM på ski 2015, og kom der på 24.-plass på sprinten. På 10 km fristil kom han på 48.-plass, og på 20 km skiatlon kom han på 29.-plass. 

### Sesongen 2016/17
Han deltok i kontinentalcupen Alpen Cup 2016/17. Hans beste enkeltplassering ble en 41.-plass på 15 km klassisk i Goms. Han fikk ingen poeng i Alpen Cup denne sesongen.

Han deltok også i U23-VM på ski 2017 i USA, og kom der på 17.-plass på sprinten. Han kom på 36.-plass på 15 km fristil og 35.-plass på 30 km skiatlon. I VM på rulleski 2017 i Sollefteå kom han på 20.-plass på sprinten, og 22.-plass på 22,5 km fristil og 20 km klassisk fellesstart. 

### Sesongen 2017/18
Den 24. november 2017 debuterte han i verdenscupen i langrenn, med en 109.-plass på sprinten i Ruka i Finland. I januar 2018 deltok han i U23-VM på ski 2018, og kom der på 36.-plass på sprinten og 48.-plass på 15 km klassisk. 

Chanloung representerte Thailand under Vinter-OL 2018, og var landets flaggbærer under åpningsseremonien. Han deltok på sprinten, og ble slått ut i kvalifiseringsrunden, der han endte på 57.-plass.  

## Referanser


## Eksterne lenker
* 
*   Profil hos PyeongChang 2018
André de Laborde de Monpezat

**André de Laborde de Monpezat** (født 6. mai 1907 i Landes i Frankrike, død 23. februar 1998 på *Le Cayrou* i departementet Lot) var far til prins Henrik av Danmark. Han var sønn av Henri de Laborde de Monpezat (1868–1929) og Henriette Hallberg (1880–1973). 

André ble i 1931 gift med Renée-Yvonne Doursennot (1908–2001). Utover prins Henrik fikk paret åtte barn.

## Referanser
Z9 «Wolfgang Zenker»

**Z9 «Wolfgang Zenker»** var en av de tyske jagerne under den andre verdenskrig som angrep Narvik den 9. april 1940. Jageren ble senket 7. mai samme år.

Jageren ble oppkalt etter fenrik Otto Wolfgang Zenker (1898-1918) som ble drept under et mytteri under første verdenskrig.

## Referanser
Liste over Ukrainas statsoverhoder

Under følger en liste over Ukrainas statsoverhoder:

## Den ukrainske folkerepublikk 1917–1918

## Den ukrainske stat (Hetmanatet) 1918

## Den ukrainske folkerepublikk 1918 – 1920

## Den ukrainske folkerepublikks eksilregjering 1920–1992

## Den ukrainske folkerepublikk av sovjeter 1917–1918

## Den ukrainske sosialistiske sovjetrepublikk 1919–1991

## Republikken Ukraina 1991 -

## Se også
*Ukrainas president

## Fotnoter

## Kilder
*
*
*
*
*
*
Vinger og Odalen

**Vinger og Odalenn** var en valgkrets i Hedemarkens amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Vinger og Odalen valgte således én representant og én personlig vararepresentant.

Valgkretsen Vinger og Odalen bestod av herredene Søndre Odalen/Sør-Odal, Nordre Odalen/Nord-Odal, Vinger og Eidskogen med rundt 21&nbsp;000 innbyggere og 10&nbsp;000 stemmeberettigede etter innføringen av kvinnelig stemmerett.

## Valgresultat

(1)Venstre støttet to av kandidatene. Kandidaten som ikke ble valgt fikk 694 stemmer (23,1%)

(2)Valget i 1918 ble forkastet av Stortinget. Nytt valg avholdt 24. februar 1919 er her framstilt som andre valgomgang.

## Stortingsrepresentanter

## Referanser
Stephanocrates preussi

***Stephanocrates preussi*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor til stor (30-53 millimeter), kraftig, vanligvis litt matt grønn eller kobberfarget gullbasse, flere andre farger kan forekomme. Hodet er svart. Hannen har et skovlformet fremspring i pannen, bak dette et kløvet horn, og forleggene (protibiae) har kraftige pigger, ved roten er de kraftig innsnevrede.
Beina er forholdsvis lange og kraftige, pronotum er minst så bredt som dekkvingene, nokså matt, dekkvingene er blankere.

## Utbredelse
Arten er utbredt i Kamerun.

## Systematisk oversikt
Slekten blir noen ganger plassert som en undergruppe i slekten *[[Compsocephalus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *[[Stephanocrates]]* Kolbe, 1892
******** ***Stephanocrates preussi*** Kolbe, 1892

## Kilder
* Liste over artene

## Eksterne lenker
* 
* Bilder av noen arter (nederst på siden)
* Bilde av arten
* Bilde av en hann
Brachymitra bayeri

***Brachymitra bayeri*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (20-28 millimeter), bred, litt matt, grønn eller blå gullbasse, særlig pronotum noen ganger litt rødlig. Hannen har et firkantet, litt T-formet framspring i pannen.

## Utbredelse
Arten forekommer i Kenya og Uganda.

## Systematisk oversikt
Artene blir nå ofte plassert i slekten *[[Compsocephalus]].*

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *[[Brachymitra]]* Kolbe, 1904
******** ***Brachymitra bayeri*** Moser, 1917

## Kilder
* Liste over artene

## Eksterne lenker
* 
* Beetles of Africa - *Brachymitra* http://www.beetlesofafrica.com/cat_select.asp
Non mi avete fatto niente

**«Non mi avete fatto niente»** (norsk oversettelse: *dere gjorde ingenting mot meg*) er en italiensk popsang som fremføres av de italienske sangerne Ermal Meta og Fabrizio Moro. Sangen ble sluppet for digital nedlastning 7. februar 2018 og vant Sanremo-festivalen samme år. Sangen var Italias bidrag i Eurovision Song Contest 2018 i Lisboa hvor den fikk en femteplass totalt sett, og tredje mest stemmer av de 26 bidragene i finalen.

## Bakgrunn
Sangen er skrevet av Meta og Moro sammen med låtskriveren og artisten Andrea Febo. Teksten tar for seg kriger rundt om i verden og terrorangrep i Europa og Midtøsten; blant annet trekkes byene London, Paris, Nice, Kairo og Barcelona frem i teksten. Sangen ble også skrevet like etter terrorangrepet i Manchester 22. mai 2017.

«Non mi avete fatto niente» er hovedsporet på Ermal Metas album *Non abbiamo armi*, og Fabrizio Moros album *Parole rumori e anni*.. I februar 2018 deltok låten i den italienske sangfestivalen Sanremo, og den vant finalen lørdag 10. februar. Sangen var Italias bidrag i Eurovision Song Contest lørdag 12. mai 2018, der den endte på en femteplass.

Refrenget er inspirert av en sang skrevet av Febo, kalt «Silenzio» (*stillhet*) som deltok i nykommer-klassen av Sanremo-festivalen 2016. «Silenzio» ble fremført av Ambra Calvani og Gabriele De Pascali.

## Listeplasseringer

## Referanser
Maddie Mastro

**Maddie Mastro** (født 22. februar 2000 i Wrightwood, California) er en amerikansk snøbrettkjører som konkurrerer i halfpipe.

## Karriere
Den 27. januar 2018 tok hun bronsemedaljen under Vinter-X Games Aspen 2018, bak landskvinnene Chloe Kim og Arielle Gold, og ble senere tatt ut til å representere USA under Vinter-OL 2018 i Pyeongchang.

Hun deltok i VM i freestyle og snøbrett 2019 i Utah, og fikk der bronse i halfpipe. Under VM i freestyle og snøbrett 2021 fikk hun sølv i halfpipe, kun slått av sin landsvenninne Chloe Kim. 

Under Vinter-OL 2022 i Beijing, ble hun utslått i kvalifiseringen i halfpipe. 

## Referanser


## Eksterne lenker
* 
*  Profil  på *[[X Games|XGames]].[[ESPN]].com*
Divisjon (idrett)

**Divisjoner i idrett** er et system for nivå-inndeling av idrettslag, basert på lagenes kvalitet eller styrke, og innrettes på grunnlag av deres oppnådde resultater i turneringsspill (seriespill) i foregående sesong. Hensikten er at turnerings-spill gjennom en sesong (vanligvis ett år) skal gjennomføres mellom rimelig jevnbyrdige motstandere. De beste lagene i en divisjon rykker opp ett nivå, mens de svakeste rykker ett nivå ned. Nyetablerte klubber og lag må som regel starte i de laveste lokale divisjonene, unntak kan av og til gjøres der en ny klubb oppstår som en sammenslutning av to eller flere lag, der minst ett allerede er i et høyere nivå.

Utenfor idrett brukes divisjons-inndelinger også der konkurranser kan forekomme, som for eksempel musikalske mønstringer for kor eller musikkorps, eller muntlig, i folkelige betegnelser for klasseinndelinger av forskjellige slag.

## Se også
* Seriesystemet for idrett
Compsocephalus dmitriewi

***Compsocephalus dmitriewi*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor til ganske stor (26-51 millimeter) og bred, litt matt, oftest grønnlig gullbasse. Pronotum har en uregelmessig, mørkrød til svart flekk foran, hodet er samme farge. Hannen har et kraftig, butt gaffelformet utspring i pannen. Pronotum er temmelig hvelvet, mer enn det er vanlig hos gullbasser, sett ovenfra nærmest firkantet. Beina er kraftige, gjerne kobberfargede, forleggene (protibiae) med noen skarpe pigger. Undersiden er gjerne kobberfarget, hodets underside kan være blå.

## Levevis
## Utbredelse
Arten lever i Etiopia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Compsocephalus]]* White, 1845
******** Underslekten *Compsocephalus* (i snever forstand)
********* *Compsocephalus dmitriewi* Olsoufieff, 1902
********** *Compsocephalus dmitriewi dmitriewi* Olsoufieff, 1902
********** *Compsocephalus dmitriewi milishai* Di Gennaro, Legrand & Nagai, 2008

## Kilder
* Nettside om ''Compsocephalus'' spp.

## Eksterne lenker
* ''Compsocephalus'' på Encyclopedia of life
* Bilde av arten
* Bilde av en hann
* Bilde av en hann
*
Trond Svendsen

**Trond Selsing Svendsen** (født 17. juli 1904 i Kristiania, død 9. juni 1990 i Oslo) var aktiv syklist på 1920- og 1930-tallet. Han kom fra Grünerløkka i Oslo, og syklet for klubben O.V.K.

Han hadde frem til 1932 rekorden på 30&nbsp;km og 60&nbsp;km, henholdsvis 48,15 og 1.43,47.

Trond Selsing Svendsen hadde også premier i skøyteløp, skikonkurranser, boksing, terrengløp og marsjkonkurranser.

### Meritter
* NM i landeveissykling
** Seier 30&nbsp;km temporitt: 1927 og 1930
** Kongepokal: 1930

## Referanser


## Eksterne lenker
* Store norske leksikon
Snøbrett under Vinter-OL for ungdom 2012 – Halfpipe jenter

**[[Halfpipe]] for jenter med [[snøbrett under Vinter-OL for ungdom 2012]]** ble avholdt i Kühtai med kvalifisering 14. februar og finaler 15. februar 2012.

Japanske Hikaru Ōe vant øvelsen foran Arielle Gold fra USA og Lucile Lefevre fra Frankrike.

## Resultater
### Kvalifisering
} || 9 || align=left| Ekaterina Prusakova || align=left|  ||colspan=4 align=center|*startet ikke*
|-
|}

### Semifinale

### Finale

## Referanser
Bothrorrhina ochreata

***Bothrorrhina ochreata*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 25 millimeter), svært kraftig, blank, mørkt brunlig til blåaktig gullbasse uten metallisk glans. Hannene mangler horn. Dekkvingene har små, hvite flekker. På beina er lårene brunrøde.

## Utbredelse
Arten er utbredt på Madagaskar.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini
******* Slekten *[[Bothrorrhina]]* Burmeister, 1842
******** ***Bothrorrhina ochreata*** (Gory & Percheron, 1835)

## Kilder
* Liste over artene

## Eksterne lenker
* Bilde av en hunn
* Bilde av en hann 
* Bilder av arten 
*
Nordre Østerdalen

**Nordre Østerdalen** var en valgkrets i Hedemarkens amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Nordre Østerdalen valgte således én representant og én personlig vararepresentant.

Valgkretsen Nordre Østerdalen bestod av herredene Sollien/Solli, Ytre Rendalen, Øvre Rendalen,Tønset/Tynset, Tolgen,  Lille-Elvedalen/Alvdal, Engerdalen fra 1912, Folldalen fra 1915 og Kvikne med rundt 17&nbsp;000 innbyggere og 8&nbsp;500 stemmeberettigede etter innføringen av kvinnelig stemmerett.

## Valgresultat

## Stortingsrepresentanter

## Referanser
Snøbrett under Vinter-OL for ungdom 2012

**Snøbrett under [[Vinter-OL for ungdom 2012]]** ble arrangert med halfpipe i Kühtai og slopestyle på Nordkette.

## Medaljer
### Beste nasjon

### Medaljevinnere
#### Jenter

#### Gutter

## Eksterne lenker
*
Fredrikstad Energi

**Fredrikstad Energi**, forkortet **FEAS**, er et norsk energikonsern som betjener Fredrikstad- og Hvaler-området. Det er eid av Fredrikstad kommune og Hafslund med henholdsvis 51 og 49 prosent eierandel.

Selskapet har sitt utspring i Fredrikstad Gas- & Eletricitetsværk, som ble grunnlagt og begynte driften i 1896. Det har siden kjøpt opp en rekke privateide driftsselskaper av strømnett og -distribusjon samt Hvalers eget elverk. 

## Smart Energi AS
**[[Smart Energi AS|Smart Energi]]** er et datterselskap i konsernet.

De ble stiftet i 2010 og har siden 2015 vært en av Norges største leverandører av solceller til privatmarkedet. Selskapet har deltatt i forsknings- og utviklingsprosjekter i Norge, Malta og Tyskland.

Selskapet vant «Årets lokale klimatiltak 2015» på Zerokonferansen for «Hvaler Solpark»-. I januar 2017 vant administrerende direktør Terese Troy Prebensen «Enovas innovasjonspris». Daglig leder er Hilde Bekkvard.

## Referanser
Hikaru Ōe

**Hikaru Ōe** (født 1995) er en japansk snøbrettkjører, som tok gull i halfpipe under Vinter-OL for ungdom 2012 i Innsbruck. Seks år senere ble hun tatt ut til å representere Japan under Vinter-OL 2018 i Pyeongchang.

## Referanser


## Eksterne lenker
*
Snøbrett under Vinter-OL for ungdom 2012 – Halfpipe gutter

**[[Halfpipe]] for gutter med [[snøbrett under Vinter-OL for ungdom 2012]]** ble avholdt i Kühtai med kvalifiseringsheat 14. februar og finaler 15. februar 2012.

Ben Ferguson fra USA vant øvelsen foran slovenske Tim-Kevin Ravnjak og japanske Taku Hiraoka.

## Resultater
### Kvalifisering

### Semifinale
} || 15 || align=left| Lucas Baume || align=left|  ||colspan=4 align=center|*startet ikke*
|-
|}

### Finale

## Referanser
Hierarchical File System (Apple Macintosh)

**Hierarchical File System (HFS)** er et proprietært filsystem som er utviklet av Apple til bruk i datasystemer som kjører på Klassisk MacOS. Det ble opprinnelig konstruert for bruk på disketter og harddisker, men kan også bli funnet på lesemedia som CD-ROM. HFS refereres også til som Mac OS Standard, mens etterfølgeren HPS Plus også blir kalt *Mac OS Extended*.

Med introduksjonen av Mac OS X 10.6, sluttet Apple å formatere og skrive HFS disker og diskbilder som fortsatt støttes som lesbare.

## Referanser
Pedinorrhina cinctuta

***Pedinorrhina cinctuta*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (22-25 millimeter), avlang, litt flat, mørkt grønnlig metallisk gullbasse. På dekkvingenes bakre del er det et gult eller oransje tverrbånd, dette båndet kan være forlenget framover på sidene.

## Utbredelse
Arten er vidt utbredt i tropisk Afrika, fra Elfenbeinskysten i vest til Tanzania i øst.

## Systematisk plassering
Slekten har gjerne vært kjent som *[[Plaesiorrhina]]*, men dette navnet bør trolig brukes på slekten fra Madagaskar som tradisjonelt har vært kjent som *[[Bothrorrhina]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Pedinorrhina]]* Kraatz, 1880
******** ***Pedinorrhina cinctuta*** (Voet, 1779)
********* ***Pedinorrhina cinctuta cinctuta*** (Voet, 1779)
********* ***Pedinorrhina cinctuta decepta*** Janson, 1912
********* ***Pedinorrhina cinctuta kerionis*** Allard, 1991
********* ***Pedinorrhina cinctuta molleti*** Allard, 1991

## Eksterne lenker
* 
* Bilde av arten
Gjoa Haven

**Gjoa Haven** (inuktitut: ᐅᖅᓱᖅᑑᖅ, Uqsuqtuuq) er en bosetning på øya Qikiqtaq i Nunavut nord i Canada. Gjoa Haven er den eneste bosetningen på øya. Ved folketellingen i 2016 hadde bosetningen  innbyggere.

## Etymologi
Navnet Gjoa Haven kommer fra norsk *Gjøahavn*. Stedet er oppkalt etter Roald Amundsens skute «Gjøa». Amundsen og mannskapet hans overvintret på stedet da de prøvde å finne Nordvestpassasjen.

## Geografi
Gjoa Haven ligger sørøst på øya Qikiqtaq (engelsk: King William Island) i territoriet Nunavut i Canada. Stedet har et areal på 28.47 km², og er eneste bosetning på øya.

## Historie
Området rundt Gjoa Haven har vært befolket av netsilikinuitter i over tusen år. De hadde leirer i området når de dro på jakt og fiske. Deres første kontakt med europeere skjedde mellom 1829 og 1934 når den skotske utforskeren John Ross og mannskapet hans ble sittende fast i isen ved Boothiahalvøya. De overlevde takket være netsilikinuittene.

I 1903 kom den norske polfareren Roald Amundsen dit. Han kalte stedet Gjøahavn, oppkalt etter skuta «Gjøa», fordi stedet beskyttet den i løpet av to vintre. Amundsen og mannskapet på «Gjøa» bodde der sammen med inuittene, før de seilte videre og oppdaget Nordvestpassasjen.

Permanent bosetning ble etablert i 1927, da Hudson's Bay Company flyttet en handelspost fra Douglas Bay til det nåværende Gjoa Haven. Selv etter dette fortsatte inuittene sin tradisjonelle nomadiske livsstil i lang tid utover 1900-tallet. I 1961 bodde det bare 110 personer i området. Befolkningen har i ettertid vokst, blant annet grunnet flere arbeidsmuligheter, helsefasiliteter og utdanning.

## Referanser


## Eksterne lenker
* Gjoa Havens offisielle nettside 
*
August Mowinckel-Nilsen

**August Mowinckel-Nilsen** (også kjent som Gogo Mowinckel-Nilsen) (født 15. mai 1883 i Bergen, død 6. november 1957) var en norsk skuespiller.

Mowinckel-Nilsen filmdebuterte i 1927 i stumfilmen *[[Madame besøker Oslo]]*. Han medvirket senere i talefilmene *[[Op med hodet!]]* (1933) og *[[Sankt Hans fest (film)|Sankt Hans fest]]* (1947). Mowicnkel-Nilsen var også engasjert ved Det Nye Teater og Trøndelag Teater.

## Filmografi
* 1927 – *[[Madame besøker Oslo]]* – Freddie Juul
* 1933 – *[[Op med hodet!]]* – En regissør
* 1947 – *[[Sankt Hans fest (film)|Sankt Hans fest]]* – En regissør

## Referanser


## Eksterne lenker
*
Molde svømme- og livredningsklubb

**Molde svømme- og livredningsklubb** (stiftet 25. mai 1934) er en svømmeklubb i Molde. 
Etter 1945 var klubben aktiv bare i kortere perioder før svømming i 1967 ble tatt opp igjen som idrettsgren 
av Molde friidrettslag, som dannet en svømmegruppe. I 1970 ble Molde friidrettslag slått sammen med IL Olymp og 
fikk navnet IL Molde Olymp. 27. november 1973 tar IL Molde Olymp svømmegruppe det gamle navnet 
Molde svømme- og livredningsklubb og fortsetter arbeidet for svømmeidretten i Molde og omegn som en selvstendig klubb.

MSLK er en bredde- og konkurranseklubb med hovedvekten av medlemmer i alderen 8 til 16 år. De har også en 
egen mastergruppe for voksne, tidligere aktive svømmere.

## Meritter

Kjente svømmere som kommer fra MSLK er Ole Fjørtoft, Øyvind Nyhus, Petter Ulvestad og Margrete Nyhus Ulvestad.

Flere av klubbens svømmere bidrar og har bidratt til Molde Undervannsklubb sine mange seire i
Champions Cup.

## Referanser


## Eksterne lenker
*
Taloyoak

**Taloyoak**, tidligere **Spence Bay**, (inuktitut: ᑕᓗᕐᔪᐊᖅ, Talurjuaq) er en bosetning på Boothiahalvøya i territoriet Nunavut i Canada. Ved folketellingen i 2016 hadde bosetningen  innbyggere. Taloyoak er den nordligste bosetningen i Fastlands-Canada.

Flyplassen Taloyoak Airport ligger nord for bosetningen.

## Referanser


## Eksterne lenker
*
Ole Martin Skilleås

**Ole Martin Skilleås** (født 1962) er en norsk professor i filosofi ved Universitetet i Bergen.

## Bibliografi
* *The Aesthetic of Wine* (med D. Burnham) (Wiley-Blackwell, 2012)
* *Philosophy and Literature* (Edinburgh University Press, 2001)

## Referanser
9-1-1

***9-1-1*** er en amerikansk dramaserie skapt av Ryan Murphy, Brad Falchuk og Tim Minear. Serien følger livene til nødetatene i Los Angeles: politiet, ambulansetjenesten, brannvesenet og nødsentralen. Den hadde premiere 3. januar 2018 på Fox. *9-1-1* produseres av 20th Century Fox Television, med Murphy, Falchuck, Minear og Bradley Buecker som ansvarlige produsenter. Minear fungerer også som showrunner og Buecker regisserte den første episoden. 16. januar 2018 ble serien fornyet for en andre sesong.

I 2020 blir det lansert en spin-off, *[[9-1-1: Lone Star]]*.

## Rollebesetning
* Athena Grant … Angela Bassett
* Bobby Nash … Peter Krause
* Evan «Buck» Buckley … Oliver Stark
* Henrietta «Hen» Wilson … Aisha Hinds
* Howie «Chimney» Han … Kenneth Choi
* Michael Grant … Rockmond Dunbar
* Abby Clark … Connie Britton

## Referanser


## Eksterne lenker
*
Wakkanai

**Wakkanai** (japansk: 稚内市, *Wakkanai-shi*) er en by på øya og prefekturet Hokkaidō helt nord i Japan. I 2016 hadde byen  innbyggere. Japans nordligste punkt, Kapp Sōya, ligger i Wakkanai.

## Vennskapsbyer
*  Baguio, Filippinene
*  Ishikagi, Japan
*  Korsakov, Russland
*  Makurazaki, Japan
* Nevelsk, Russland
* Yuzhno-Sakalinsk, Russland

## Galleri

Fil:Wakkanai city office.JPG
Fil:An example of a tetrapod.JPG
Fil:Port-wakkanai-6240464稚内港.jpg
Fil:Cape Soya 2007.jpg
Fil:Birdview of Cape Soya.jpg
Fil:Hokkaido Prefectural road Route 106 (Wakkanai Teshio line) Origin in Chuo,Wakkanai city.jpg


## Eksterne lenker
*
Lucile Lefevre

**Lucile Lefevre** (født 10. november 1995 i Briançon) er en fransk snøbrettkjører, som tok bronsemedalje i halfpipe under Vinter-OL for ungdom 2012 i Innsbruck. Seks år senere ble hun tatt ut til å representere Frankrike under Vinter-OL 2018 i Pyeongchang.

## Referanser


## Eksterne lenker
*
Pedinorrhina subaenea

***Pedinorrhina subaenea*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 20 millimeter), litt flat, blankt svart gullbasse, dekkvingene gulaktige med svart rot. Pronotums sider er oransje. Dekkvingene er ganske tett og kraftig punkterte.

## Utbredelse
Arten er utbredt i Sentral-Afrika.

## Systematisk plassering
Slekten har gjerne vært kjent som *[[Plaesiorrhina]]*, men dette navnet bør trolig brukes på slekten fra Madagaskar som tradisjonelt har vært kjent som *[[Bothrorrhina]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Pedinorrhina]]* Kraatz, 1880
******** ***Pedinorrhina subaenea*** (Harold, 1878)

## Eksterne lenker
* Bilde av arten
*
Ben Ferguson

**Ben Ferguson** (født 21. januar 1995 i Boise i Idaho) er en amerikansk snøbrettkjører, som tok gull i halfpipe under Vinter-OL for ungdom 2012 i Innsbruck.

Ferguson vant SuperPipe-sølv i Vinter-X Games Aspen 2016 og SuperPipe-bronse i Vinter-X Games Aspen 2018.

Seks år etter ungdoms-OL-gullet ble han tatt ut til å representere USA under Vinter-OL 2018 i Pyeongchang, der han kom på en 4.-plass i halfpipe-finalen.

## Referanser


## Eksterne lenker
*